ai4bharat/Pralekha huggingface dataset:
गृह मंत्रालय
केन्द्रीय गृह मंत्री श्री अमित शाह ने परम पूजनीय संत आचार्य श्री पुरषोतमप्रियदासजी स्वामीश्री महाराज जी के निधन पर गहरा दुख व्यक्त किया
श्री अमित शाह ने कहा कि समाज कल्याण के प्रति आचार्य श्री पुरषोतमप्रियदासजी स्वामीश्री महाराज जी के विचार, शिक्षा, और निस्वार्थ योगदान का कोई समांतर नहीं
आचार्य श्री पुरषोतमप्रियदासजी स्वामीश्री महाराज जी का जीवन मूल्यों और विवेक से परिपूर्ण था और उन्होने स्वयं को पूर्ण रूप से मानवता की सेवा के लिए समर्पित कर दिया था- श्री अमित शाह
केन्द्रीय गृह मंत्री श्री अमित शाह ने मणिनगर स्वामीनारायण गादी संस्थान के आचार्य श्री पुरषोतमप्रियदासजी स्वामीश्री महाराज जी के निधन पर गहरा दुख व्यक्त किया है। वह एक श्रद्धेय संत थे जिन्होंने लाखों लोगों को आशीर्वाद व ज्ञान देकर उनके जीवन को एक नई दिशा दिखाई।
अपने ट्वीट में केन्द्रीय गृह मंत्री ने कहा कि समाज कल्याण के प्रति आचार्य श्री पुरषोतमप्रियदासजी स्वामीश्री महाराज जी के विचार, शिक्षा, और निस्वार्थ योगदान का कोई समांतर नहीं है।
श्री अमित शाह ने यह भी कहा कि आचार्य श्री पुरषोतमप्रियदासजी स्वामीश्री महाराज जी का जीवन मूल्यों और विवेक से परिपूर्ण था और उन्होने स्वयं को पूर्ण रूप से मानवता की सेवा के लिए समर्पित कर दिया था।
केन्द्रीय गृह मंत्री ने कहा कि परम पूजनीय संत का निधन एक अपूर्णिय क्षति है। श्री अमित शाह ने दिवंगत आत्मा की शांति की प्रार्थना करते दुनियाभर मे उनके अनुयायियों के प्रति गहरी संवेदना व्यक्त की।
आचार्य श्री पुरषोतमप्रियदासजी स्वामीश्री महाराज मणिनगर श्री स्वामीनारयाण गद्दी संस्थान के आध्यात्मिक प्रमुख थे। वे तपस्वी आचार्य वंशावली के पांचवे आचार्य और श्री स्वामीनारयाण गद्दी के मौजूदा आचार्य थे।
आवास एवं शहरी कार्य मंत्रालय
युवाओं ने इस सप्ताहांत स्वच्छता को चुना
भारतीय स्वच्छता लीग के दूसरे संस्करण में 4000 से अधिक शहरों की टीमें शामिल हुईं
भारतीय स्वच्छता लीग  के दूसरे संस्करण में 4000 से अधिक शहरों की भागीदारी के साथ स्वच्छ भारत मिशन-शहरी को नई गति मिली है। आईएसएल स्वच्छता से जुड़ी गतिविधियों में युवाओं की भागीदारी को बढ़ावा देने के लिए शहरों के बीच युवाओं के नेतृत्व वाली एक अनूठी पहल है। आईएसएल के भाग के रूप में, अलग-अलग शहर की टीमें स्वच्छता चैंपियन के रूप में समुद्रतटों, पर्यटन स्थलों और पहाड़ियों की उत्साहपूर्वक सफाई कर रही हैं। स्वच्छ भारत मिशन-शहरी  के तहत 2022 में आईएसएल का उद्घाटन संस्करण आज एक बड़ी सफलता साबित हुआ। शहरों को कचरा मुक्त बनाने के लिए इस अभियान में पचास हजार स्वयंसेवक शामिल हुए हैं।
स्वच्छता पखवाड़ा- स्वच्छता ही सेवा 2023 का आयोजन 15 सितंबर से 2 अक्टूबर के बीच किया जा रहा है। 2 अक्टूबर का यह दिन महात्मा गांधी की जयंती पर स्वच्छ भारत दिवस  के रूप में मनाया जाता है। आईएसएल, सफाई मित्र सुरक्षा शिविर और स्वच्छता दिवस इस स्वच्छता पखवाड़ा के तहत सफाई के अलग-अलग अभियान हैं।
आईएसएल 2.0 के लिए शहरों ने सिटी टीम के दिलचस्प नाम चुने हैं। इसके लिए टीम के कप्तानों और राजदूतों के जो नाम चुने गए उनमें शीर्ष बैडमिंटन खिलाड़ी पीवी सिंधु, प्लॉगमैन रिपुदमन बेवली, पेडलर स्वस्तिका घोष, रामवीर तंवर, डिफेंडिंग चैंपियन चंडीगढ़ चैलेंजर्स, हुनसूर हीरोज, विक्टमसिंगापुरम, डांडेली स्वच्छता वॉरियर्स, कुश्तगी चैंपियंस और अर्सिकेरे आर्मी शामिल हैं। ये पंजीकरण कराने वाली पहली टीमों में से थी।
स्वच्छता के लिए जन आंदोलन और आईएसएल 2.0 की थीम पर शहरों में प्रभावी स्वच्छता गतिविधियां आयोजित की गईं और सुंदर भित्ति चित्र स्थापित किए गए। इसके साथ ही विभिन्न प्रकार की मानव श्रृंखलाएं भी बनाई गईं। भोपाल में योग दिवस ऐसी जगह पर मनाया गया जहां कभी कूड़ाघर हुआ करता था। नागरिक प्रतिनिधि, एनसीसी कैडेट, स्काउट तथा गाइड और अन्य लोग इस बदले हुए और स्वच्छ वातावरण में योग दिवस मनाने के लिए एक साथ आए।
कर्नाटक के देवनगिरी में भारत का नक्शा बनाने के लिए लगभग 4,000 बच्चों ने एक कार्यक्रम में भाग लिया, गत चैंपियन टीम चंडीगढ़ चैलेंजर्स ने 10,000 लोगों को खिलाने के लिए एक एसयूपी मुफ्त महा लंगर का आयोजन किया, जबकि एलेप्पी में झीलों की सफाई के लिए 'सेव द लेक' नामक एक जल जुलूस का आयोजन किया गया।
इस उत्साह में विभिन्न राज्यों के मुख्यमंत्री शामिल हुए और नागरिकों को स्वच्छता के लिए जन आंदोलन में भाग लेने के लिए प्रोत्साहित किया। उत्तर प्रदेश के मुख्यमंत्री योगी आदित्यनाथ ने स्वच्छता ही सेवा के तहत 5 सफाई मित्रों को सम्मानित किया और आईएसएल 2.0 टी-शर्ट और टोपी भी वितरित की। मणिपुर के मुख्यमंत्री एन. बीरेन सिंह ने मणिपुर में स्वच्छता ही सेवा अभियान का उद्घाटन किया और प्रत्येक नागरिक से स्वच्छ भारत के लिए योगदान देने का आग्रह किया। उत्तराखंड के मुख्यमंत्री पुष्कर सिंह धामी ने 10, 5 और 2 किलोमीटर की दूरी वाली 'स्वच्छता लीग मैराथन' में हरी झंडी दिखाकर भारतीय स्वच्छता लीग की शुरुआत की।
आयुष
सीसीआरएएस में वैश्विक स्वास्थ्य अनुसंधान में एक नया आयाम जोड़ने का सामर्थ्य: वैद्य कोटेचा
आयुष मंत्रालय में सचिव वैद्य राजेश कोटेचा ने गुरुवार को आयुष मंत्रालय के तहत वैज्ञानिक अनुसंधान परिषद, केन्द्रीय आयुर्वेदिक विज्ञान अनुसंधान परिषद  के कामकाज की समीक्षा करने के लिए परिषद का दौरा किया। प्राप्त जानकारी के अनुसार, परिषद आयुर्वेदिक विज्ञान के क्षेत्र में काफी काम कर रही है और उसे 'बैस्ट इंस्टीट्यूशन फॉर रिसर्च इन द फील्ड ऑफ एजिंग ' के लिए 2019 में भारत के राष्ट्रपति से पुरस्कार भी मिल चुका है।
विशेषकर, सीसीआरएएस आयुष मंत्रालय , भारत सरकार का एक स्वायत्तशासी निकाय है। यह आयुर्वेद में वैज्ञानिक तर्ज पर सूत्रीकरण, समन्वय, विकास और अनुसंधान को बढ़ावा देने के लिए भारत में एक शीर्ष निकाय है। परिषद को आयुर्वेदिक विज्ञान के क्षेत्र में वैज्ञानिक अनुसंधान में अग्रणी निकाय माना जाता है।
सचिव ने परिषद के वैज्ञानिकों और कर्मचारियों को संबोधित करते हुए उन्हें बधाई दी और उल्लेख किया कि "मुझे यह जानकर बहुत खुशी हो रही है कि सीसीआरएएस वैज्ञानिक गतिविधियों के माध्यम से आयुर्वेद के लाभों को नागरिकों तक पहुंचाने के अपने प्रयासों में सफल रहा है।"
सचिव कोटेचा ने अधिकारियों को निर्माण परियोजनाओं और अन्य बुनियादी ढांचा विकास संबंधी कार्यों जैसे लंबित मामलों में तेजी लाने के निर्देश दिए। उन्होंने आगे उल्लेख किया, “परिषद अपने कार्य क्षेत्र में अनुकरणीय कार्य कर रही है, हालांकि, ऐसे अनेक कार्य हैं जो मानव शक्ति या बुनियादी ढांचा प्रदान करने में देरी के कारण बाधित हो सकते हैं। परिषद को इन मुद्दों को हल करने के लिए ईमानदारी से प्रयास करना चाहिए और जहां भी आवश्यक हो, मंत्रालय की मदद ली जा सकती है।” अस्पतालों और प्रयोगशालाओं की मान्यता के मामले में, महानिदेशक ने सचिव को अवगत कराया कि इसकी तीन प्रयोगशालाओं को एनएबीएल मान्यता मिल चुकी है और 14 संस्थानों ने एनएबीएच मान्यता के लिए आवेदन किया हुआ है।
सचिव कोटेचा ने कहा, "परिषद को अपने सभी क्षेत्रीय कार्यालयों में प्रशासनिक, वित्त और मानव संसाधन से संबंधित कार्यों की सक्रिय निगरानी और तेजी लाने के लिए एक तंत्र विकसित करने का प्रयास करना चाहिए।" उन्होंने परिषद के शोध प्रकाशनों की गुणवत्ता में सुधार की भी सिफारिश की, "तकनीकी अधिकारियों की वर्तमान संख्या पर विचार करते हुए, क्रमबद्ध प्रकाशनों की संख्या में सुधार की बहुत गुंजाइश है और परिषद को अपने वैज्ञानिकों को गुणवत्तापूर्ण उच्च प्रभाव वाली पत्रिकाओं में प्रकाशन के लिए प्रेरित करने के प्रयास करने चाहिए।"
सीसीआरएएस के महानिदेशक प्रोफेसर रबीनारायण आचार्य ने सचिव कोटेचा को वर्तमान वैज्ञानिक गतिविधियों और प्रमुख परियोजनाओं से अवगत कराया। उन्होंने कहा, “आयुष मंत्रालय के मार्गदर्शन और सहयोग के अंतर्गत, परिषद ने दुनिया भर के प्रतिष्ठित संस्थानों के साथ सार्थक और जन कल्याण-केन्द्रित सहयोग विकसित करने के प्रयासों को तेज किया है।" "परिषद ने अमेरिका, ब्रिटेन, लातविया और जर्मनी के प्रतिष्ठित संस्थानों के साथ सहयोग किया है। उन्होंने आगे कहा, “हमने आईसीएमआर, आईसीएआर, सीएसआईआर, आईआईटी, बीएचयू और अन्य शीर्ष भारतीय संस्थानों के साथ महत्वपूर्ण सहयोग भी विकसित किया है।"
रक्षा मंत्रालय
श्रीमती कला हरि कुमार ने 22 सितंबर, 2022 को हिंदुस्तान शिपयार्ड लिमिटेड, विशाखापत्तनम में डाइविंग सपोर्ट वेसल्स  और  लॉन्च किए
हिंदुस्तान शिपयार्ड लिमिटेड, विशाखापत्तनम द्वारा बनाए जा रहे दो डाइविंग सपोर्ट वेसल  को 22 सितंबर 2022 को श्रीमती कला हरि कुमार ने नौसेना प्रमुख एडमिरल आर हरि कुमार की उपस्थिति में लॉन्च किया। एडमिरल आर हरि कुमार ने मुख्य अतिथि के रूप में समारोह की अध्यक्षता की। वाइस एडमिरल आरबी पंडित, सी-इन-सी एसएफसी, वाइस एडमिरल दासगुप्ता, एफओसी-इन-सी-सी, पूर्वी नौसेना कमान, वाइस एडमिरल किरण देशमुख, कंट्रोलर वॉरशिप प्रोडक्शन एंड एक्विजिशन तथा भारतीय नौसेना और रक्षा मंत्रालय के अन्य वरिष्ठ अधिकारी लॉन्चिंग समारोह में शामिल होने वाले गणमान्य व्यक्तियों में शामिल थे।
एचएसएल में स्वदेशी रूप से डिजाइन और निर्मित, ये जहाज 'आत्मनिर्भर भारत' का सच्चा प्रमाण है। यह जहाज ऐसे आत्मनिर्भर प्लेटफॉर्म हैं जो लंबे समय तक समुद्र में काम कर सकते हैं ।
जटिल डाइविंग सपोर्ट सिस्टम और डीप सबमर्जेंस रेस्क्यू वेसल  से लैस डीएसवी को गहरे समुद्र में गोताखोरी एवं पनडुब्बी बचाव कार्यों के लिए तैनात किया जाएगा। इसके अलावा यह जहाज समुद्र में खोजबीन एवं बचाव अभियान चलाने और हेलीकॉप्टर संबंधी अभियानों का संचालन करने में सक्षम होंगे।
यह परियोजना भारतीय उद्योग, मुख्य रूप से एमएसएमई फर्मों के साथ से निष्पादित किया जा रहा है जिन्होंने यार्ड सामग्री, उपकरण व सेवाओं से जुड़ी आपूर्ति की है। शिपयार्ड परियोजना के लिए सामग्री और सेवाओं की खरीद के लिए जीईएम पोर्टल का व्यापक रूप से उपयोग कर रहा है। पूरे भारत में 120 से अधिक एमएसएमई विक्रेताओं ने इस परियोजना में सक्रिय रूप से भाग लिया है।
"निस्तार" और "निपुण" को लगभग 80 प्रतिशत स्वदेशी सामग्री प्राप्त करके लॉन्च किया गया था, जो 'सेल्फ रिलायंस' की दिशा में एक बड़ा कदम है। डीएसवी परियोजना ने स्थानीय रोजगार के अवसर पैदा किए हैं और स्वदेशीकरण को बढ़ावा दिया है जिससे भारत की अर्थव्यवस्था को प्रोत्साहन मिलेगा।
नौसेना वेलनेस एंड वेलफेयर एसोसिएशन की अध्यक्ष श्रीमती कला हरि कुमार ने पारंपरिक सम्मान किया और जहाजों का नाम रखा। जैसे ही जहाजों को बंगाल की खाड़ी के पानी में उतारा गया, उपस्थित सभी लोगों ने ताली बजाकर खुशी व्यक्त की और उनका स्वागत किया।
गृह मंत्रालय
केंद्रीय गृह राज्य मंत्री श्री जी किशन रेड्डी ने राष्ट्रीय अपराध रिकार्ड ब्यूरो द्वारा आयोजित 21वीं ‘ऑल इंडिया कॉन्फ्रेंस ऑफ डायरेक्टर्स, फिंगरप्रिंट ब्यूरो – 2020’ का उद्घाटन किया।
प्रधानमंत्री श्री नरेंद्र मोदी की अपराध और आतंकवाद के प्रति जीरो टालरेंस की नीति रही है - जी किशन रेड्डी
गृहमंत्री श्री अमित शाह ‘अपराध मुक्त भारत’ के निर्माण में विश्वास रखते हैं और हमारी सरकार का लक्ष्य किसी भी जाति, धर्म और क्षेत्रीयता से परे अपराध का समूल नाश करना है - जी किशन रेड्डी
केंद्रीय गृह राज्य मंत्री श्री जी किशन रेड्डी ने राष्ट्रीय अपराध रिकार्ड ब्यूरो द्वारा आयोजित ‘21वीं ऑल इंडिया कॉन्फ्रेंस ऑफ डायरेक्टर्स, फिंगरप्रिंट ब्यूरो – 2020’ का आनलाइन उद्घाटन किया।
इस अवसर पर ई – साइबर लैब का उदघाटन करते हुए श्री रेड्डी ने कहा कि अपराध और आतंकवाद के प्रति प्रधानमंत्री श्री नरेंद्र मोदी की जीरो टालरेंस की नीति रही है। श्री रेड्डी ने कहा की गृहमंत्री श्री अमित शाह भी ‘अपराध मुक्त भारत’ के निर्माण में विश्वास रखते हैं और हमारी सरकार का लक्ष्य किसी भी जाति, धर्म और क्षेत्रीयता से परे अपराध का समूल नाश करना है । श्री जी किशन रेड्डी ने कहा कि किसी भी तरह का अपराध मानवता की खिलाफ होता है। सरकार पीड़ित को जल्द से जल्द न्याय दिलाने की दिशा में काम कर रही है और महिलाओं के प्रति अपराध समाप्त करना हमारी सरकार की प्राथमिकता है ।
श्री रेड्डी का यह भी कहना था कि वैसे तो अपराध पर नियंत्रण राज्य का विषय है किन्तु प्रभावी नियंत्रण एवं पुलिस फोर्स को आधुनिक बनाने के लिए केंद्र सरकार पूरा मार्गदर्शन कर रही है। श्री नरेंद्र मोदी सरकार ने पुलिस को आधुनिक बनाने की दिशा में बहुत काम किया है और मॉडर्नाइजेशन को प्राथमिकता देते हुए 2019-20 के बजट में भी बढ़ोतरी कर 780 करोड़ रुपये का प्रावधान किया।
फिंगरप्रिंट निदेशकों के दो दिवसीय अखिल भारतीय सम्मेलन के दौरान बोलते हुए केंद्रीय गृह राज्य मंत्री श्री जी किशन रेड्डी ने कहा कि क्राइम ट्रैकिंग की दिशा में फिंगरप्रिंट की अत्यंत महत्वपूर्ण भूमिका होती है। हमारे अंगुली छाप  से जांच में बहुत मदद मिलती है और यह एक अत्यंत महत्वपूर्ण टूल के रूप में काम करता है। श्री रेड्डी ने कहा कि अंगुली छाप  एक क्राइम सीन को दूसरे से जोड़ने के साथ यह भी बताता है कि क्या उसमें एक या एक से अधिक व्यक्तियों की भागीदारी रही। फिंगरप्रिंट के द्वारा अपराध करने वाले के क्राइम रिकॉर्ड का भी पता चलता है। श्री रेड्डी ने कहा की डिजिटलाइजेसन होने तथा नेशनल आटोमेटेड फिंगर प्रिंट सिस्टम  एक्टिव होने से अपराध नियंत्रित करने में और अधिक सफलता प्राप्त होगी।
श्री जी किशन रेड्डी ने कहा कि अक्टूबर माह राष्ट्रीय साइबर अपराध जागरूकता माह के रूप में मनाया जाता है और इस महीने में ई-साइबर लैब का उद्घाटन होना खुशी की बात है। श्री रेड्डी ने कहा कि 2 दिन की यह कॉन्फ्रेंस अंगुली छाप  के द्वारा अपराध को रोकने की दिशा में अत्यंत महत्वपूर्ण साबित होगी और हम अपराध मुक्त एक बेहतर समाज के निर्माण की दिशा में आगे बढ़ेंगे।
कॉन्फ्रेंस में अपना वक्तव्य देते हुए राष्ट्रीय अपराध रिकार्ड ब्यूरो के निदेशक श्री रामफल पँवार ने कहा कि नेशनल आटोमेटेड फिंगर प्रिंट सिस्टम  एक गेम चेंजर साबित होगा और इसके माध्यम से अपराध जांच में मदद मिलेगी। सभी राज्यों और यूनियन टेरटरीस  द्वारा नेशनल आटोमेटेड फिंगर प्रिंट सिस्टम  का प्रयोग किया जाएगा।
इस मौके पर केंद्रीय गृह मंत्रालय के वरिष्ठ अधिकारियों के साथ, वीडियो कॉन्फ्रेंसिंग के जरिए गुजरात, राजस्थान और मध्य प्रदेश के तीन प्रशिक्षण केंद्रों के अधिकारी भी मौजूद थे।
विद्युत मंत्रालय
पावरग्रिड ने वित्त वर्ष 21 की पहली तिमाही में कर देने के बाद 2,048 करोड़ रुपये का लाभ अर्जित किया
कुल आय 5% बढ़कर 9,817 करोड़ रुपये
बिजली मंत्रालय के अंतर्गत एक महारत्न कम्पनी पावर ग्रिड कॉरपोरेशन ऑफ इंडिया लिमिटेड  और देश की 'सेंट्रल ट्रांसमिशन यूटिलिटी'  ने वित्त वर्ष 21 की पहली तिमाही में कर देने के बाद 2,048 करोड़ रुपये का लाभ अर्जित किया है और समेकित आधार पर कुल आय 9,817 करोड़ रुपये है। कंपनी ने अकेले अपने दम पर वित्त वर्ष 21 की पहली तिमाही में कर देने के बाद क्रमश: 1,979 करोड़ रुपये का लाभ और 9,620 करोड़ रुपये की आय अर्जित की। इस तिमाही के दौरान, कंपनी को एक असाधारण वस्तु के रूप में मान्यता दी गई, अंतिम उपभोक्ता तक पहुंच के लिए कोविड-19 महामारी के कारण अप्रैल 20 और मई 20 की बिलिंग के बजाय राज्यों और केन्द्र शासित प्रदेशों की वितरण कम्पनियों/ बिजली विभागों को 1,075 करोड़ रुपये की एक बार की समेकित छूट दी गई। इस एकमुश्त छूट के प्रभाव को छोड़कर, अकेले दम पर वित्त वर्ष 2019-20 की इसी अवधि में कंपनी के लाभ में 18% की वृद्धि दर्ज की गई।
पावरग्रिड द्वारा जारी किए गए एक बयान के अनुसार, तिमाही के लिए, कंपनी ने समेकित आधार पर लगभग 1,906 करोड़ रुपये का पूंजीगत व्यय किया और 1,184 करोड़ रुपये  की पूंजीगत परिसंपत्ति अर्जित की। समेकित आधार पर पावरग्रिड की सकल स्थिर परिसम्पत्ति 30 जून 2020 तक लगभग 2,28,856 करोड़ रुपये थी।
तिमाही के दौरान कमीशन किए गए प्रमुख ट्रांसमिशन आधार में 400केवी डी/सी हिरीयूर-मैसूर लाइन और पावरग्रिड की मेरठ, कोटेश्वर और बलिपारा सबस्टेशनों पर आईसीटी शामिल हैं। इसके अलावा, लंबे समय से लंबित 400केवी डी/सी राजरहाट-गोकर्ण ट्रांसमिशन लाइन को भी जुलाई 2020 में चालू कर दिया गया था।
आठ सहायक टीबीसीबी काम कर रही थी और ग्यारह टीबीसीबी सहायक कंपनियां 30 जून 2020 के अंत में कार्यान्वयन के अंतर्गत थीं। अत्याधुनिक रखरखाव तकनीकों, स्वचालन और डिजिटलीकरण के उपयोग के साथ पावरग्रिड ने वित्त वर्ष 21 की पहली तिमाही में औसतन 99.83% की उपलब्धता बनाए रखी। वित्त वर्ष 21 की पहली तिमाही के अंत में, पावरग्रिड और उसकी सहायक कंपनियों की कुल ट्रांसमिशन परिसम्पत्तियों में 163,695 सीकेएम ट्रांसमिशन लाइनें, 248 सबस्टेशन और 413,950 एमवीए से अधिक परिवर्तन क्षमता रही।
मत्स्यपालन, पशुपालन और डेयरी मंत्रालय
देश में एवियन फ्लू की स्थिति
हरियाणा के पंचकुला जिले की दो पोल्ट्री  से लिए गए नमूनों में एवियन इन्फ्लुएंजा के सकारात्मक होने की पुष्टि के बाद, राज्य सरकार ने 9 त्वरित कार्रवाई दलों को तैनात किया है और दोनों ही स्थानों पर नियंत्रण एवं निपटान अभियान चलाया जा रहा है। गुजरात के सूरत जिले तथा राजस्थान के सिरोही जिले में कौओं और अन्य जंगली पक्षियों के नमूनों में एवियन इन्फ्लुएंजा  की पुष्टि की गई है। इसके अलावा, कांगड़ा जिले  से 86 कौओं तथा 2 एर्गेट्स  की असामान्य मौत होने की जानकारी प्राप्त मिली थी। जंगली पक्षियों की असामान्य मृत्यु के समाचार नाहन, बिलासपुर और मंडी  से भी प्राप्त हुए है और उनके नमूने परीक्षण के लिए निर्दिष्ट प्रयोगशाला में भेजे गए हैं।
विभाग ने प्रभावित राज्यों के लिए सलाह जारी की है, ताकि इस बीमारी को और अधिक फैलने से रोका जा सके। अब तक सात राज्यों  द्वारा इस बीमारी की पुष्टि की जा चुकी है।
दिल्ली, महाराष्ट्र से प्राधिकृत प्रयोगशालाओं को भेजे गए नमूनों की जांच रिपोर्ट का अभी भी इंतजार है। हालांकि छत्तीसगढ़ के बालोद जिले के उन जंगली पक्षियों के किसी भी नमूने के सकारात्मक होने की पुष्टि नहीं हुई है, जिनका परीक्षण पहले किया गया था।
केरल राज्य के दोनों प्रभावित जिलों में नियंत्रण और निपटान कार्य पूरा हो गया है और केरल में पोस्ट ऑपरेशनल सर्विलांस प्रोग्राम से जुड़े दिशा-निर्देश जारी कर दिए गए हैं।
देश के प्रभावित क्षेत्रों में स्थिति की निगरानी के लिए गठित केंद्रीय दल प्रभावित स्थलों का दौरा कर रहे हैं। केंद्रीय टीमों में से एक दल 9 जनवरी, 2021 को केरल पहुंचा और यह टीम वर्तमान में इन सभी स्थानों की निगरानी कर रही है तथा महामारी से संबंधित वैज्ञानिक जांच की जा रही है। एक अन्य केंद्रीय दल 10 जनवरी, 2021 को हिमाचल प्रदेश पंहुचा और इसने प्रभावित क्षेत्रों में सर्वेक्षण कार्य किया।
राज्यों से जनता के बीच फ्लू के बारे में जागरूकता पैदा करने तथा एवियन इन्फ्लुएंजा के बारे में गलत जानकारी के प्रचार - प्रसार से बचने का भी अनुरोध किया गया है। राज्यों और केंद्रशासित प्रदेशों से कहा गया है कि, जल स्रोतों, ज़िंदा पक्षी बाजारों, चिड़ियाघरों और पोल्ट्री फार्म्स आदि के आस-पास निगरानी बढ़ा दी जाए, शवों का उचित निपटान करने तथा मुर्ग़ी पालन केंद्रों में जैव सुरक्षा को मजबूत करने के उपाय किये जाएं।
सूचना और प्रसारण मंत्रालय
फ्रैंकफर्ट अंतरराष्ट्रीय पुस्तक मेले के इंडिया पैवेलियन में महात्मा गांधी की 150वीं जयंती पर मल्टीमीडिया प्रदर्शनी का आयोजन
फ्रैंकफर्ट अंतरराष्ट्रीय पुस्तक मेले के इंडिया पवेलियन में महात्मा गांधी की 150वीं जयंती पर मल्टीमीडिया प्रदर्शनी का आयोजन किया गया। आज दांडी यात्रा के जरिये महात्मा गांधी के जीवन और दर्शन को प्रस्तुत किया गया। इस यात्रा में बड़ी संख्या में लोगों ने भाग लिया जिसे छात्रों और उनके उत्साह ने जीवंत बना दिया।
फ्रैंकफर्ट अंतरराष्ट्रीय पुस्तक मेले में इंडिया पैवेलियन
फ्रैंकफर्ट में भारत की महावाणिज्य दूत श्रीमती प्रतिभा पारकर ने इस अवसर पर कहा कि पूरी दुनिया गांधीजी की 150वीं जयंती मना रही है ताकि सत्य और अहिंसा के उनके संदेश पर नए सिरे से जोर दिया जा सके। उन्होंने इस कार्यक्रम में भाग लेने वाले छात्रों को पुरस्कार भी वितरित किए। इस कार्यक्रम के समापन में प्रतिभागियों ने बापू द्वारा दिखाए गए मार्ग पर चलने की वकालत की ताकि दुनिया को एक बेहतर स्थान बनाया जा सके।
महात्मा गांधी की 150वीं जयंती पर मल्टीमीडिया प्रदर्शनी में प्रतिभागी
सूचना एवं प्रसारण मंत्रालय हर साल फ्रैंकफर्ट बुक फेयर में भाग लेता है लेकिन इस साल पहली बार मल्टीमीडिया प्रदर्शनी का आयोजन किया गया है। इस वर्ष का पैवेलियन आकर्षण का केंद्र बना हुआ है क्योंकि लोगों को गांधीजी एवं अन्य प्रमुख नेताओं के बारे में जानकारी केवल एक स्क्रीनटच के साथ तत्काल मिल रही है।
फ्रैंकफर्ट अंतरराष्ट्रीय पुस्तक मेला सबसे बड़ा और महत्वपूर्ण पुस्तक मेला है। इसका आयोजन हर साल अक्टूबर में किया जाता है। इस वर्ष पांच दिवसीय इस मेले का आयोजन 16 से 20 अक्टूबर तक किया गया है।
गृह मंत्रालय
सरकार का जम्मू और कश्मीर के लोगों के लिए कश्मीर को जन्नत बनाने का प्रयास
जम्मू और कश्मीर से आए 22 स्कूली बच्चों ने गृह राज्य मंत्री नित्यानंद राय से भेंट की
जम्मू और कश्मीर से आए 22 स्कूली बच्चों के एक दल ने आज नई दिल्ली में गृह राज्य मंत्री नित्यानंद राय से भेंट की। इस दल में जम्मू और कश्मीर भारत स्काउट गाइड्स के 14 से 17 वर्ष की आयु के छात्र और दो अध्यापक शामिल थे। ये छात्र भारत को जानो कार्यक्रम के तहत सीआरपीएफ द्वारा आयोजित भारत दर्शन दौरे पर निकले हैं। ये छात्र चेन्नई की यात्रा कर चुके हैं और इस समय नई दिल्ली के विभिन्न स्थानों की यात्रा कर रहे हैं।
इस अवसर पर गृह राज्य मंत्री ने कहा कि प्रधानमंत्री श्री नरेन्द्र मोदी के नेतृत्व में सरकार जम्मू और कश्मीर के सुदूरवर्ती इलाकों सहित देश के सभी क्षेत्रों में विकास करने का प्रयास कर रही है। उन्होंने कहा कि जम्मू और कश्मीर में शांति और विकास लाने की दिशा में केन्द्रीय गृह मंत्री श्री अमित शाह द्वारा किए गए अभूतपूर्व प्रयासों ने देश के अन्य क्षेत्रों में रहने वाले लोगों के साथ नजदीकी बढ़ा दी है। सरकार का उद्देश्य कश्मीर का विकास करके और क्षेत्र के युवाओं को समान अवसर प्रदान करके कश्मीर को जन्नत बनाना है।
छात्रों के साथ बातचीत करते हुए श्री नित्यानंद राय ने कहा कि उन्हें जम्मू और कश्मीर के बच्चों से मिलकर प्रसन्नता हुई है और इस यात्रा से उन्हें भारत की विविधता और सौंदर्य को समझने में मदद मिलेगी। यात्रा के दौरान छात्रों को हुए अनुभवों को सुनने के बाद गृह राज्य मंत्री ने कहा कि किसी को भी अफवाहों पर यकीन नहीं करना चाहिए और स्वयं सच्चाई का पता लगाना चाहिए। उन्होंने कहा कि ऐसी यात्राएं कश्मीरी लोगों को देश के अन्य भागों में रह रहे लोगों के नजदीक लाएंगी। उन्होंने कहा कि यह एक अच्छा संकेत है और लोगों ने यह मानना शुरू कर दिया है कि कश्मीर भारत का भविष्य है।
श्री राय ने कहा कि इस अध्ययन दौरे से ऐतिहासिक स्थलों, सामाजिक मूल्यों, संस्कृति और परंपराओं के बारे में उनका ज्ञान और सामान्य जागरूकता बढ़ेगी। उन्होंने भारत की समृद्ध सांस्कृतिक विरासत को देखने के लिए बच्चों को एक अवसर प्रदान करते हुए भारत दर्शन यात्रा का प्रबंध करने के लिए सीआरपीएफ की सराहना की। यह दौरा उन्हें देश की ऐतिहासिक सांस्कृतिक और सामाजिक जनता से रूबरू कराने और औद्योगिक, तकनीकी और वैज्ञानिक क्षेत्र में हुए विकास और साथ ही देश के लिए गौरव की भावना लाने के उद्देश्य से आयोजित किया गया है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट – 583 वां दिन
भारत का समग्र टीकाकरण कवरेज 209.98 करोड़ से अधिक हुआ
आज शाम 7 बजे तक 30 लाख से अधिक टीके की खुराक दी गई
भारत का कोविड -19 टीकाकरण कवरेज आज 209.98  करोड़ से अधिक हो गया है। आज शाम 7 बजे तक 30 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10413582
|
|
दूसरी खुराक
|
|
10102636
|
|
प्रीकॉशन डोज
|
|
6644432
|
|
एफएलडब्ल्यू
|
|
पहली खुराक
|
|
18433693
|
|
दूसरी खुराक
|
|
17691270
|
|
प्रीकॉशन डोज
|
|
12914621
|
|
आयु वर्ग 12-14 वर्ष
|
|
पहली खुराक
|
|
39975789
|
||
|
दूसरी खुराक
|
|
29574403
|
|
आयु वर्ग 15-18 वर्ष
|
|
पहली खुराक
|
|
61555473
|
|
|
|
दूसरी खुराक
|
|
51991339
|
|
आयु वर्ग 18-44 वर्ष
|
|
पहली खुराक
|
|
560283226
|
|
दूसरी खुराक
|
|
511932855
|
||
|
प्रीकॉशनडोज
|
|
50406067
|
|
आयु वर्ग 45-59 वर्ष
|
|
पहली खुराक
|
|
203846352
|
|
दूसरी खुराक
|
|
196049785
|
|
प्रीकॉशन डोज
|
|
29500115
|
|
60 वर्ष से अधिक
|
|
पहली खुराक
|
|
127544592
|
|
दूसरी खुराक
|
|
122536075
|
|
प्रीकॉशन डोज
|
|
38438905
|
|
कुल दी गई पहली खुराक
|
|
1022052707
|
|
कुल दी गई दूसरी खुराक
|
|
939878363
|
|
प्रीकॉशन डोज
|
|
137904140
|
|
कुल
|
|
2099835210
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 21 अगस्त, 2022 
|
|
एचसीडब्ल्यू
|
|
पहली खुराक
|
|
97
|
|
दूसरी खुराक
|
|
1378
|
|
प्रीकॉशन डोज
|
|
15499
|
|
एफएलडब्ल्यू
|
|
पहली खुराक
|
|
137
|
|
दूसरी खुराक
|
|
1765
|
|
प्रीकॉशन डोज
|
|
26426
|
|
आयु वर्ग 12-14 वर्ष
|
|
पहली खुराक
|
|
10840
|
|
दूसरी खुराक
|
|
30372
|
|
आयु वर्ग 15-18 वर्ष
|
|
पहली खुराक
|
|
5198
|
|
|
|
दूसरी खुराक
|
|
22833
|
|
आयु वर्ग 18-44 वर्ष
|
|
पहली खुराक
|
|
51835
|
|
दूसरी खुराक
प्रीकॉशन डोज
|
|
213115
1480626
|
|
आयु वर्ग 45-59 वर्ष
|
|
पहली खुराक
|
|
13568
|
|
दूसरी खुराक
प्रीकॉशन डोज
|
|
71814
666271
|
|
60 वर्ष से अधिक
|
|
पहली खुराक
|
|
8113
|
|
दूसरी खुराक
|
|
47307
|
|
प्रीकॉशन डोज
|
|
336075
|
|
कुल दी गई पहली खुराक
|
|
89788
|
|
कुल दी गई दूसरी खुराक
|
|
388584
|
|
प्रीकॉशन डोज
|
|
2524897
|
|
कुल
|
|
3003269
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
एमजी/एएम/एजे
(Visitor Counter : 113